U d'Lüt verzelle ire Stadt im Norde  sit där Nöijahrsnacht vor zwöihundert Jahr  Geng we ä Stärn gheit, de isch öpper gstorbe  - Denn sig's es Meitschi gsy mit blonde Haar    Die z'grosse Schueh het's underwägs verlore  so isch äs barfuess wyter düre Schnee  het sini  Schwäfelhölzli treit und gfrore  und d'Lüt hei's gschäftig überseh    E Tag nid eis Päckli chönne verchoufe  - Eso chas nid zum Vater hei  und won es dunkel wird u's nümm meh ma loufe  huuret's im Egge a're chalte Muur elei    Äs het sich umegluegt  Gseht's o niemmer nöime  dass äs es Hölzli usem Pack stibizt  Äs het i d'Flamme gluegt und afah tröime  und gmeint dass' uf me warme Ofe sitzt    U d'Grosmueter wo's so het gärn gha  isch mit dr  dritte, vierte Flamme cho  und am Himmel gheit e Stärn - da stirbt doch irgendöpper irgendwo    Äs het no alli Hölzli usem Pack verbrunne  u d'Grosmueter nümm wölle la gah  E chalte Wind het um d'Husegge gsunge  - uf einisch bricht dr Morge a  Äs sigi eifach nümme erwachet  hei d'Lüt du alli stuunend gseid  Äs heig fasch usgseh, als hätt'is no glachet  wo's all die Hölzli het verstreut    U d'Lüt verzelle i där Stadt im Norde  sit där  Nöijahrsnacht vor zwöihundert Jahr  Geng we e Stärn gheit, de isch öpper gstorbe  - Denn sig's es Meitschi gsy mit blonde Haar      Natacha Lyrics